Rinteen vasemmistohallitus.

Eduskunnassa käsiteltiin keskiviikkona kansalaisaloitetta seksuaalirikoksesta Suomessa tuomitun oleskeluluvan peruuttamisesta ja karkoituksesta. Aloite sai kasaan lähes 120 000 nimeä.

Rinteen vasemmistohallitus, joka mainostaa itseään naisten asian edistäjinä, ei kuitenkaan vaikuttanut olevan kiinnostunut monikulttuurisista raiskauksista, sillä yksikään ministeri ei vaivautunut paikalle kuuntelemaan käsittelyä.

Ilmeisesti asia on joko liian kiusallinen vasemmistolaisille, jotka ovat vuosikymmenet lobanneet avoimien rajojen politiikkaa, tai sitten puheet naisten turvallisuuden tunteesta ovat silkkaa sanahelinää. Monikulttuurisissa raiskaustilastoissa raiskaukset ovat jopa 17 kertaa todennäköisempiä lähi-idästä tulleilla verrattuna suomalaisiin. Avoimien rajojen politiikka on siis ristiriidassa naisrauhan turvaamisen kanssa.

Hallitus ei kuitenkaan edes viitsi näytellä osoittavansa kunnioitusta raiskauksen uhreja kohtaan. Osasyynä voi olla se, että esimerkiksi Vihreitä kiellettiin ennen vaaleja puhumasta koko aiheesta, mikä nyt heijastuu hallituksen toimintaan saakka. Vaikenemalla asiasta se ei kuitenkaan muutu paremmaksi.